Diari Oficial de la Generalitat Valenciana


Sumari del DOGV 7331, del 04-08-2014 (2014/7197)

Notificació de la sentència dictada en el juí verbal número 157/2014.
---------------------------------------------------------------------

### Dades del document

Número de DOGV
:   7331

Data del DOGV
:   04-08-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7197


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el juí verbal número 157/2014. [2014/7197]  
Juí verbal 157/2014  
De: comunitat de propietaris Mirador de les Palmeres.  
Procuradora: M.ª Luisa Mínguez Valdez.  
Contra: Simon William Stranders.  
  
En este procediment de juí verbal 157/2014, seguit a instàncies de la Comunitat de Propietaris Mirador de las Palmeras contra Simon William Stranders, s'ha dictat la sentència la part dispositiva de la qual és la següent:  
  
«Sentència número 162/1014  
Orihuela, 18 de juny de 2014  
Jesús Sánchez Ruiz, magistrat jutge del Jutjat de Primera Instància número 1 d'Orihuela i del seu partit, ha vist les actuacions del juí verbal número 157/2014, promogudes a instànciaesde la Comunitat de Propietaris Mirador de las Palmeras, representada per la procuradora dels tribunals Mínguez Valdés i assistida de la lletrada Paredes Hernández, substituïda en l'acte de la vista pel lletrat Pertusa Ruiz, contra Simon William Stranders, declarat en l'acte de la vista en situació de rebel·lia processal, sobre l'acció de reclamació de quotes per gastos de comunitat deguts i, basant-se en els antecedents següents:  
  
Antecedents de fet  
Primer. Al febrer de 2014 va tindre entrada en este jutjat la demanda de juí verbal 157/2014, interposada per la representació processal de la Comunitat de Propietaris Mirador de las Palmeras contra Simon William Stranders, en la qual, després de l'al·legació dels fets i fonaments de dret, demanava que es dictara una sentència estimatòria de la demanda per la qual es condemnara el demandat a l'abonament de la quantitat de 873,30 euros en concepte de quotes d'actes de comunitat impagades, més els interessos legals meritats, amb condemna expressa en costes.  
En concret, els fets en què es fonamenta la demanda són els derivats l'impagament per part del demandat de les quotes de gastos de comunitat corresponents a l'immoble ressenyat en l'escrit rector de la demanda, de què és propietari el demandat, en concret, la vivenda escala M, planta 1a, A, registral 22044 del Registre de la Propietat d'Almoradí; immoble que integra la comunitat actora. En concret, s'al·lega que el deute que manté el demandat amb la comunitat a la data del juí, després d'actualitzar la quantia i descomptar gastos bancaris per un import de 10,76 euros, ascendix a la suma total de 1.078,36 euros.  
  
Segon. Admesa a tràmit la demanda, es va disposar la citació de les parts a la celebració de la vista oral que finalment va ser celebrada en data 18 de juny de 2014.  
Tercer. Obert l'acte, davant de la no-assistència a la vista del demandat, després de ser citat en forma legal per mitjà d'edictes davant dels distints intents de localització en el domicili de la comunitat, es va procedir a declarar-lo en situació processal de rebel·lia, d'acord amb el que establix l'article 496 de la Llei d'Enjudiciament Civil. L'actora va demanar, en relació amb l'acció exercida, que es tinguera per reproduïda la documental aportada amb el seu escrit de demanda, així com la incorporada en l'acte per a actualitzar la quantia reclamada fins a la data del juí. Practicada la prova proposada i admesa, van quedar a continuació les actuacions en la taula del jutge per a dictar esta resolució.  
  
Quart. En la tramitació del procediment s'han observat els preceptes legals esmentats i la resta que s'apliquen en general i pertinentment.  
  
Fonaments de dret  
Primer. En el procediment exercix l'actora l'acció en reclamació de la quantitat total deguda a la data del juí de 1.078,36 euros, quantitat que correspon a l'import pendent de pagament en concepte de quotes per gastos de comunitat de l'immoble de què és titular el demandat, immoble que integra la comunitat actora, en concret, la vivenda escala M, planta 1a, A, registral 22382 del Registre de la Propietat d'Almoradí.  
  
Enfront d'això, el demandat es troba en situació processal de rebel·lia, per la qual cosa no hi ha respecte a això cap contestació, verbal ni escrita. Ara bé, esta situació, d'acord amb el que disposa l'article 496 de la Llei d'Enjudiciament Civil, no suposa ni aplanament ni admissió tàcita dels fets al·legats de contrari, per la qual cosa el demandant té l'exigència de provar-los perquè prospere l'acció.  
Segon. Centrada la controvèrsia, es resol i, com que l'única prova és la documental aportada amb l'escrit de demanda i en l'acte de la vista, cal fer-ne una valoració. Resulta acreditada tant la titularitat de l'immoble per part del demandat, en concret, li pertany el cent per cent amb caràcter privatiu, així com l'impagament de les quotes per gastos de la comunitat per l'import en concret reclamat en la data del juí, com reflectixen la nota simple aportada al procediment, d'una banda, i el certificat emés pel secretari administrador de la comunitat de propietaris actora, d'una altra, després de l'acta de la junta aportada que aprova la liquidació del deute i que ha sigut actualitzada, amb fonament en el que disposa l'article 220 de la Llei d'Enjudiciament Civil, fins a este moment, a la suma total de 1.078,36 euros, com es desprén de la certificació aportada en l'acte de la vista, que comprén quotes ordinàries actualitzades fins agost de 2014, al tractar-se d'una quota meritada anualment. De la mateixa manera, la part ha descomptat gastos bancaris per import de 10,76 euros, deute que té els requisits necessaris per a ser reclamat en el moment actual perquè està vençut, és líquida i exigible. Estes consideracions s'extrauen de la documental privada de les actuacions, i s'ha de portar a col·lació l'article 326 de la Llei d'Enjudiciament Civil, que atribuïx als documents privats la mateixa força probatòria que els documents públics, i establix que fan prova plena en el procés del fet que documenten, sempre que l'autenticitat i el valor probatori no hagen sigut impugnats en el procés per la part a què perjudique, la qual cosa no ha tingut lloc en este litigi.  
  
En efecte, la càrrega de negar els fets que constituïxen la pretensió de l'actora correspon a la part demandada, atés que la prova del pagament, com a fet positiu i que extingix de la pretensió actora, incumbix a qui pretenga haver-lo fet.  
Pel que s'ha exposat, estime la demanda, condemne el demandat al pagament de la quantitat reclamada actualitzada, 1.078,36 euros, quantitat que meritarà l'interés legal de demora des de la reclamació judicial del deute al febrer de 2014, articles 1100 i 1108 del Codi Civil.  
  
Tercer. D'acord amb el que disposa l'article 394, en relació amb l'article 32.5 de la Llei d'Enjudiciament Civil, per als casos en què es desestimen les pretensions d'una de les parts del procés, les costes del litigi, si n'hi ha en atenció a la quantia, seran a càrrec de la part demandada. I faig referència a la quantia per tal com la presentació d'esta demanda no requerix la intervenció preceptiva de professionals, raó per la qual, als declaratius, s'aplica este precepte sense distinció de la matèria de què es tracte, ni recórrer a conceptes com ara la mala fe o temeritat, màximament si es té en compte que la part demandada ha sigut citada per mitjà d'edictes.  
Vistos els preceptes legals esmentats i tots els altres que hi són aplicables de manera general i pertinent,  
  
Dispositiva  
Estime la demanda presentada per la representació processal de la Comunitat de Propietaris Mirador de las Palmeras contra Simon William Stranders, he de condemnar i condemne el demandat al pagament de la quantitat de 1.078,36 euros, quantitat que ha de ser pagada a la comunitat actora i que meritarà l'interés legal de demora des de la reclamació judicial del deute, incrementat en dos punts des de la data d'esta resolució, segons l'article 576 de la Llei d'Enjudiciament Civil.  
  
S'imposen les costes del procés, si n'hi ha, al demandat.  
Esta resolució, que s'ha de notificar a les parts, és ferma i no s'hi pot interposar cap recurs, segons l'article 455 de la Llei d'Enjudiciament Civil.  
Expediu un testimoniatge d'esta sentència perquè s'unisca a les actuacions i incloeu-ne l'original en este llibre.  
Així, per esta la meua sentència, jutjant definitivament en primera instància, la pronuncia, mana i firma Jesús Sánchez Ruiz, magistrat jutge del Jutjat de Primera Instància número 1 d'Orihuela.  
  
Publicació. La sentència ha sigut llegida i publicada pel jutge, mentres celebrava l'audiència pública en el dia de hui, que és el de la data, davant meu, el secretari, de la qual cosa done fe.»  
  
I, atés que el demandat, Simon William Stranders, es troba en parador desconegut, expedisc este edicte a fi que li valga de notificació en forma deguda.  
  
Orihuela, 20 de juny de 2014.- La secretària judicial: María Llanos Cejudo Podio.